Okresná prokuratúra Lučenec 
F. Lehára 12, 984 80 Lučenec 1

Sp. zn. : 2 Pv 92/15/6606	Lučenec, 13.5.2015
EEČ : 2-47-75-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec syna XXXXX, nar. XXXXX hoci bol podľa právoplatného rozsudku Okresného súdu v XXXXX č. XXXXX z XXXXX počnúc dňom 01.04.2009 povinný platiť zvýšené výživné na syna mesačne v sume 83,- € vždy do 15-teho dňa toho ktorého mesiaca vopred do rúk matky dieťaťa XXXXX, nar. XXXXX z XXXXX, takto uloženú povinnosť v XXXXX a inde riadne neplnil a za obdobie od XXXXX do XXXXX dlhoval na výživnom celkom 415,- €, hoci bol rozsudkom Okresného súdu v XXXXX č. XXXXX z XXXXX, ktorý nadobudol právoplatnosť 01.10.2014 uznaný vinným z prečinu zanedbanie povinnej výživy podľa § 207 ods. 1, ods. 3 písm. b) Trestného zákona,

lebo zanikla trestnosť činu.

Odôvodnenie:
	Uznesením vyšetrovateľa OR PZ, odboru kriminálnej polície v XXXXX bolo dňa XXXXX pod č. XXXXX začaté trestné stíhanie a zároveň vznesené obvinenie XXXXX, nar. XXXXX pre prečin zanedbanie povinnej výživy podľa § 207 odsek 1, odsek 3 písm. c) Trestného zákona, ktorý mal spáchať spôsobom a v rozsahu uvedenom v skutkovej vete vo výrokovej časti tohto uznesenia. 

Vyšetrovateľ OR PZ po ukončení vyšetrovania predložil dňa 06.05.2015 návrh na zastavenie trestného stíhania z 28.04.2015 spolu s vyšetrovacím spisom, ktorý návrh odôvodnil splnením podmienok ustanovenia § 86 odsek 1 písmeno a) Trestného zákona obvineným. 

Po preskúmaní vyšetrovacieho spisu vzťahujúceho sa na predmetnú trestnú vec som z výpovede obvineného XXXXX z 28.04.2015 zistil, že tento dlžnú sumu výživného cestou svojej matky XXXXX na základe jeho poverenia uhradil poštovou poukážkou dňa 14.04.2015, ktorý doklad o úhrade predložil ku svojej výpovedi a tento je založený vo vyšetrovacom spise na čísle listu 43, 44. 

Ďalej som z výpovede svedkyne - poškodenej XXXXX z 20.04.2015 zistil, že táto dňa 20.04.2015 poštovou poukážkou od odosielateľa XXXXX dostala sumu 415,- €, ako výživné na syna, čím bolo bývalým manželom uhradené výživné za obdobie od mesiaca XXXXX do mesiaca XXXXX vrátane. Svedkyňa ďalej uviedla, že syn XXXXX netrpel a ani netrpí napriek neplateniu výživného núdzou.

Podľa správy ÚVTOS XXXXX z XXXXX odsúdený XXXXX, nar. XXXXX nastúpil na výkon trestu odňatia slobody dňa XXXXX, pričom počas výkonu trestu nebol pracovne zaradený.

Podľa § 86 odsek 1 písmeno a)  Trestného zákona  trestnosť činu zaniká aj vtedy  ak ide o prečin zanedbania povinnej výživy podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu.

	Z uvedeného dôvodu bolo preto potrebné v predmetnej trestnej veci rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Pavel Melo
prokurátor